AC/DC

**AC/DC** (stilisert **ACϟDC**) er et Grammy Award-vinnende hardrockband fra Australia, stiftet i 1973 av brødrene Malcolm og Angus Young. Bandet platedebuterte i Australia med albumet *[[High Voltage (AUS)|High Voltage]]* i 1975, etterfulgt av *[[T.N.T.]]* samme år. Da bandet utga sitt tredje album i Australia, *[[Dirty Deeds Done Dirt Cheap]]* i 1976, fikk de platekontrakt med plateselskapet Atlantic Records, som gav ut albumet *[[High Voltage (internasjonal)|High Voltage]]* internasjonalt. Den internasjonale utgaven av dette albumet inneholdt låter fra begge de to australske albumene *High Voltage* og *T.N.T.*.

Angus er det eneste gjenværende originale medlemmet i AC/DC, etter at broren Malcolm døde i 2017. Siden oppstarten har bandet hatt en rekke forskjellige bassister og trommeslagere, og tre forskjellige vokalister.

AC/DC er et av de aller mest kjente og innflytelsesrike hardrockbandene gjennom tidene, men AC/DC selv har brukt å omtale musikken sin som rock and roll i stedet for å bruke hardrock-begrepet. De var særlig inspirert av Chuck Berry og Rolling Stones, men spilte hardere og høyere enn andre.

## Oppstarten
Brødrene Malcolm, Angus og George Young ble født i Glasgow, Skottland, og flyttet til Australia sammen med flesteparten i familien i 1963. Eldstebror George ble popstjerne i Australia med bandet Easybeats mens brødrene var små, Easybeats hadde en verdensomspennende hit med «Friday on My Mind» (1966). Angus begynte å spille banjo og gitar før han begynte på grunnskolen; Angus sluttet skolegangen 15 år gammel og kjøpte sin første Gibson SG.

Den 13. mars 1973 startet Malcolm og Angus AC/DC, og fikk med seg bassist Larry van Kriedt, vokalist Dave Evans, og Colin Burgess som trommeslager. De fikk ideen til navnet AC/DC etter å ha sett denne påskriften bakpå en symaskin; det er en forkortelse for de engelske begrepene for vekselstrøm og likestrøm – *alternating current* (AC) / *direct current* (DC).

Det var mange utskiftinger av medlemmer i begynnelsen, og Burgess var den første som fikk sparken. Allerede på den tiden hadde Angus den karakteristiske skoleuniformen, noe som var en ide fra søsteren Margaret. I september 1974 ble Dave Evans erstattet av Bon Scott. Bandet hadde kun innspilt og utgitt en singleplate med Evans, med sporene «Can I Sit Next to You, Girl» og «Rockin' in the Parlour». Det første sporet ble innspilt på nytt med Scott, Mark Evans på bass og Phil Rudd på trommer under navnet «Can I Sit Next to You Girl», og ble utgitt på det australske albumet *[[T.N.T.]]*, og på den internasjonale utgaven av *[[High Voltage (internasjonal)|High Voltage]]*.

## Suksess
Debutalbumet kom i 1975 og var den australske versjonen av *[[High Voltage (AUS)|High Voltage]]*. Albumet ble innspilt på kun ti dager. På denne tiden hadde bandet en stabil besetning med Young brødrene, Scott som vokalist, og Mark Evans på bass, mens Phil Rudd spilte trommer. I tiden fra 1974 til 1977 ble bandet et av de mest populære og suksessfulle i Australia, mye takket opptredener på nasjonalt TV.

I 1976 signerte de en internasjonal platekontrakt med Atlantic Records, og turnerte igjennom Europa. De var oppvarmingsband for blant annet Black Sabbath, Aerosmith, Kiss, og Blue Öyster Cult. Bandet ga ut den internasjonale versjonen av *[[High Voltage (internasjonal)|High Voltage]]* i 1976, og den solgte tre millioner eksemplarer. *[[Dirty Deeds Done Dirt Cheap]]* kom ut samme år. Etter utgivelsen av *[[Let There Be Rock]]* fra 1977, ble Mark Evans sparket grunnet konflikter med Angus Young. Han ble erstattet av Cliff Williams som har vært med i bandet siden den gang.

## Dødsfallet til Bon Scott

19. februar 1980 døde Bon Scott etter en natt med heftig drikking i London. Han ble funnet død i en bil, og dødsårsaken er offisielt akutt alkoholforgiftning, men inntrengning av mageinnhold i lungene var også medvirkende. Han ble begravet i Fremantle i Australia, hvor han hadde vokst opp.

## ''Back in Black''

Etter Scotts død vurderte medlemmene i AC/DC å oppløse bandet, men ble enige om at Scott ville ha ønsket at de skulle fortsette. De fikk så seg eks-Geordie vokalist Brian Johnson som ny vokalist. De skrev ferdig albumet *[[Back in Black]]* som Scott hadde vært med på begynnelsen av. Albumet ble deres største suksess noensinne, og i 2007 hadde det solgt mer enn 42 millioner eksemplarer globalt.

## ''Black Ice''

I 2008 ga bandet ut studioalbumet *[[Black Ice (album)|Black Ice]]*, etter en åtte år lang pause siden *[[Stiff Upper Lip]]* i 2000. Albumet solgte 1,7 millioner eksemplarer første uken, og toppet listene i 29 land, inkludert Australia, Canada, Storbritannia, og USA. Bandet la så ut på sin 18 måneder lange *Black Ice World Tour*, hvor de besøkte Norge hele tre ganger; 18. februar 2009, 15. juni 2009 og 30. mai 2010. Bandet mottok en Grammy Award for singlen «War Machine» fra albumet, for «Best Hard Rock Performance». 10. mai 2011 ble DVD-en *[[Live at River Plate (album)|Live at River Plate]]* utgitt, som er opptak fra flere konserter som bandet spilte i Buenos Aires, Argentina i desember 2009.

## Dødsfallet til Malcolm Young

I september 2014 kunngjorde Malcolm Young at han forlot bandet på grunn av at han hadde blitt diagnostisert med demens, og at hans nevø Stevie Young ville erstatte ham på turneen i 2015. Stevie ble senere fast medlem i bandet. Malcolm Young døde av sykdommen 18. november 2017, 64 år gammel.

## Diskografi
;Studioalbum
* *[[High Voltage (AUS)|High Voltage]]* (1975, Australia)
* *[[T.N.T.]]* (1975, Australia)
* *[[High Voltage (internasjonal)|High Voltage]]* (1976, Internasjonalt)
* *[[Dirty Deeds Done Dirt Cheap]]* (1976)
* *[[Let There Be Rock]]* (1977)
* *[[Powerage (album)|Powerage]]* (1978)
* *[[Highway to Hell]]* (1979)
* *[[Back in Black]]* (1980)
* *[[For Those About to Rock (We Salute You)]]* (1981)
* *[[Flick of the Switch]]* (1983)
* *[[Fly on the Wall]]* (1985)
* *[[Blow Up Your Video]]* (1988)
* *[[The Razors Edge]]* (1990)
* *[[Ballbreaker]]* (1995)
* *[[Stiff Upper Lip]]* (2000)
* *[[Black Ice (album)|Black Ice]]* (2008)
* *[[Rock or Bust]]* (2014)
* *[[Power Up]]* (2020)
;Konsertalbum
* *[[If You Want Blood You've Got It]]* (1978)
* *[[Live (album)|Live]]* (1992)
* *[[Live at River Plate (album)|Live at River Plate]]* (2012) 
;Soundtrackalbum
* *[[Who Made Who]]* (1986)
* *[[Iron Man 2 (album)|Iron Man 2]]* (2010)
;Samlealbum og samlebokser
* *[[’74 Jailbreak]]* (EP) (1984)
* *[[Bonfire (album)|Bonfire]]* (1997)
* *[[Backtracks]]* (2009)

## Medlemmer

### Nåværende medlemmer
* Brian Johnson – vokal (1980–2016, 2018– )
* Angus Young – sologitar, grunnlegger (1973– )
* Stevie Young – rytmegitar, bakgrunnsvokal (1988 under USA-turné, 2014– )
* Phil Rudd – trommer (1975–1983, 1994–2015, 2018– )
* Cliff Williams – bassgitar, bakgrunnsvokal (1977–2016, 2018– )

### Tidligere medlemmer
**Vokal**
* Dave Evans (1973–1974)
* Bon Scott (1974–1980) (døde i 1980)
* Axl Rose  (2016) (vikarierte for Johnson under Europa- og USA-turnéene)

**Rytmegitar**
* Malcolm Young grunnlegger (1973–2014) (døde i 2017)

**Bassgitar**
* Larry van Kriedt (1973–1974)
* Neil Smith (1974)
* Rob Bailey (1974)
* Bruce Howe (1974)
* George Young (1974)
* Mark Evans (1975–1977)
*

**Trommer**
* Colin Burgess (1973–1974)
* Noel Taylor (1974)
* Rob Carpenter (1974)
* Peter Clark (1974)
* George Young (1974)
* Tony Currenti (1974)
* Simon Wright (1983–1989)
* Chris Slade (1989–1993, 2015–2018)

## Konserter i Norge
* 22. november 1980, Chateau Neuf
* 10. februar 1986, Drammenshallen
* 21. mars 1988, Drammenshallen
* 24. mars 1991, Oslo Spektrum
* 20. april 1996, Oslo Spektrum
* 3. november 2000, Oslo Spektrum
* 18. februar 2009, Telenor Arena
* 15. juni 2009, Valle Hovin stadion
* 30. mai 2010, Valle Hovin stadion
* 17. juli 2015, Valle Hovin stadion
* 5. august 2025, Bjerke travbane

Da AC/DC skulle holde konsert i Norge for første gang på åtte år, i Telenor Arena 18. februar 2009, ble billettene solgt unna på rekordtid.  billetter ble lagt ut for salg mandag 13. oktober 2008, og ble utsolgt etter 70 minutter. Pågangen var så stor at Billettservice sine servere brøt sammen. Konserten 30. mai 2010 på Valle Hovin stadion kom for sent i gang slik at den ble noe avkortet.

## Referanser


## Eksterne lenker
* 
* 
*